﻿STRATEGII ŞI TEHNICI DE CONSILIERE I Strategii utilizate în procesul de consiliere Consilierul şcolar trebuie să posede un repertoriu de strategii de lucru prin care să-l ajute pe clientul său pentru a-şi atinge scopurile propuse Aceste strategii, puse în acţiune de către consilier, devin moduri de operare sau planuri de acţiune, care sunt destinate obţinerii unor rezultate precise Fără a epuiza lista strategiilor posibile, vom prezenta în continuare strategiile care pot fi utilizate, cu relativă uşurinţă, atât de către consilierii începători, cât şi de către o mare parte din cadrele didactice cu pregătire psihopedagogică şi experienţă îndelungată la catedră Pe ansamblu, majoritatea strategiilor consilierii pot fi grupate în patru mari categorii: 1) - strategii de identificare a atitudinilor - şi sentimentelor negative; 2) - strategii de schimbare a atitudinilor şi sentimentelor negative; 3) - strategii de identificare a comportamentelor negative; 4) - strategii de schimbare a comportamentelor negative 1 Strategiile de identificare a atitudinilor şi sentimentelor negative Adeseori, clientul nu este capabil să-şi identifice şi să exprime sentimentele şi atitudinile care-i generează starea de disconfort psihocomportamental , în asemenea situaţii, consilierul trebuie să găsească modalităţile prin care să-l ajute pe client să se examineze şi să se exprime pentru a putea ajunge apoi la o schimbare pozitivă în cele ce urmează, prezentăm un set de strategii de identificare a atitudinilor şi sentimentelor, cu precizarea că nu există o strategie anume funcţională pentru toţi clienţii şi nici chiar pentru toţi consilierii Ca urmare, consilierul trebuie să opteze pentru cea mai adecvată strategie a situaţiei respective 1 1 Clarificarea şi reflectarea sentimentelor clientului Examinarea şi înţelegerea propriilor sentimente de către client apare de la sine în situaţiile în care consilierul clarifică şi reflectă atitudinile şi sentimentele clientului aşa cum sunt ele exprimate în cadrul şedinţei de consiliere In asemenea situaţii, consilierul utilizează răspunsuri (afirmaţii) de tipul: * "Chiar credeţi asta?" sau "Vreţi să spuneţi asta?" * "Păreţi supărat" sau "Vă simţiţi foarte bine" Clarificarea şi reflectarea sentimentelor clientului este foarte utilă atunci când sentimentele sale puternice îl împiedică pe client să ia măsuri în vederea atingerii scopului său De asemenea, o astfel de strategie este indicată şi în situaţiile în care clientul pare blocat, el fiind incapabil de a face progrese Este vorba aici de o persoană care poate fi limitată numai la un mod de comportament, deoarece răspunsul ei este dictat, în primul rând, de sentimentele sale Spre exemplu, un părinte se va comporta punitiv faţă de copilul său care începe să vină tot mai des cu note mici de la şcoală, până când sentimentele lui de resentiment vor fi clarificate şi exprimate,în general, majoritatea indivizilor care se comportă punitiv (îi învinovăţesc pe alţii, sunt sarcastici etc ) sunt incapabili să răspundă în alt mod, până când sentimentele lor de jignire sau supărare sunt clarificate, exprimate şi reduse în intensitate 1 2 Modelarea sentimentelor de către consilier Una din modalităţile cele mai eficiente de a-l ajuta pe client să-şi exprime sentimentele şi atitudinile este modelarea acestui proces de către consilier Consilierul îşi exprimă sentimentele sale despre propria persoană sau despre modul în care s-ar simţi el dacă ar fi în locul clientului, prin răspunsuri de tipul: "Cred că am realizat ceva şi mă simt mulţumit de asta" Consilierul poate să arate cum s-ar simţi el dacă ar fi fost în locul clientului său spunând: "Dacă m-ar fi tratat pe mine în felul acesta, m-aş fi supărat foarte tare" Această strategie este utilă, mai ales în cazul clienţilor care sunt incapabili, din diferite motive, să aibă un răspuns emoţional adecvat Spre exemplu, consilierul poate presupune că una din cauzele pentru care un elev foarte bun începe să primească note slabe la şcoală sunt resentimentele acestuia faţă de presiunea pe care o resimte din partea părinţilor Totuşi, consilierul nu poate fi sigur de acest lucru, întrucât clientul său pare a fi un copil docil şi neutru, într-o asemenea situaţie, consilierul poate încerca să stimuleze la client exprimarea sentimentelor prin modelarea propriei sale reacţii spunând: "Dacă părinţii mei ar exercita o presiune aşa de mare asupra mea, atunci m-aş înfuria foarte tare N-aş mai ţine aşa de mult la note mari" Prin utilizarea acestei strategii, consilierul provoacă sentimente adecvate la clientul respectiv, demonstrând cum ar reacţiona o altă persoană în aceeaşi situaţie 1 3 Strategia cercurilor concentrice Această strategie a fost introdusă de A Lazarus , ca mijloc eficient şi util de provocare a sentimentelor clientului Ea este indicată îndeosebi în cazul clienţilor care refuză să-şi dezvăluie sentimentele Pentru a utiliza strategia cercurilor concentrice, consilierul va desena cinci cercuri concentrice sub forma unei sociograme Notaţia lor se face dinspre interior spre exterior cu litere de la A la E, conform schemei de mai jos: Cercul A - reprezintă teritoriu! lui privat Materialul din interiorul acestui cerc este un material pe care individul nu-l împărtăşeşte nimănui Cercul B - conţine date pe care clientul le împărtăşeşte numai prietenilor apropiaţi şi familiei sale Cercul C - conţine gânduri şi sentimente împărtăşite prietenilor buni Cercul D - conţine gânduri şi sentimente dezvăluite diverselor persoane cunoscute, cu care se întâlneşte în viaţa şi activitatea sa cotidiană Cercul E - conţine acele fapte şi evenimente despre client pe care le poate descoperi oricine După aceea, consilierul îi explică clientului că materialul din cercul A conţine, de regulă, probleme din următoarele domenii: sex, supărare, necinste, probleme financiare şi probleme legate de competenţa profesională Conţinutul acestui cerc este mai mult sau mai puţin acelaşi pentru orice persoană Din asemenea motive, clientul se poate simţi mai puţin reticent în dezvăluirea sentimentelor despre aceste probleme, ştiind că ele sunt împărtăşite şi de alte persoane 1 4 Confruntarea şi întâlnirea sentimentelor Pentru unii clienţi, exprimarea sentimentelor pozitive de afecţiune şi căldură este cea mai dificilă operaţie, în timp ce pentru alţii exprimarea sentimentelor negative de:iritare şi supărare reprezintă operaţia cea mai riscantă De aceea, consilierul poate folosi relaţia sa cu clientul ca punct de plecare pentru exprimarea de către acesta a sentimentelor şi atitudinilor sale,prin procedeele de confruntare şi întâlnire Prin urmare,atunci când consilierul sesizează anumite aspecte comportamentale sau sentimente la client,de care acesta pare a nu fi conştient,el trebuie să prezinte observaţiile clientului său In asemenea cazuri, consilierul trebuie să identifice sentimentele clientului şi în acelaşi timp, să încurajeze exprimarea lor sistematică pe măsură ce ele cresc în intensitate pe parcursul şedinţei de consiliere, în mod frecvent, clienţii manifestă tendinţa de a-l confrunta pe consilier cu sentimentele lor negative, înaintea întâlnirii cu cele pozitive Consilierul trebuie să identifice indiciile comportamentale corespunzătoare acestor sentimente şi să provoace exprimarea lor de către client Uneori, consilierul poate să simtă nevoia de a-şi împărtăşi clientului propriile sale sentimente, înainte ca acesta să se simtă suficient de sigur pentru a face la fel Procesele de confruntare şi întâlnire sugerează faptul că consilierul este capabil să accepte sentimentele pozitive, cât şi pe cele negative ale clientului în acest fel, clientul află că exprimarea sentimentelor nu are ca rezultat automat consecinţe negative 5 Căutarea gândurilor ascunse sau neexprimate Unii clienţi evită să se angajeze în comportamentele dorite de ei sau în alte comportamente dezirabile pentru comunitatea din care fac parte, datorită consecinţelor pe care ei îşi imaginează că le-ar avea astfel de acţiuni Pentru astfel de cazuri este indicată strategia propusă de A Ellis, care consta in examinarea gandurilor neexprimate sau ascunse ale clientului In procesul unei astfel de examinări, consilierul constată că clientul său are anumite temeri în legătură cu rezultatele la care se poate ajunge De regulă, aceste temeri sunt exprimate prin răspunsuri de tipul: "Aş putea fi respins "; Aş putea face o greşeală "; "Cineva s-ar putea să nu aprobe ce-am făcut " în cele mai multe cazuri, aceste temeri sunt iraţionale, ele fiind stimulate de o gândire ilogică Odată ce clientul identifică lucrul de care se teme, consilierul poate să-i provoace procesul său de gândire prin întrebări de tipul următor: "Care ar fi cel mai rău lucru care s-ar putea întâmpla ca rezultat al ?" După ce clientul identifică acest lucru considerat a fi cel mai rău, consilierul va continua cu alt gen de întrebări, cum ar fi" "Prin ce anume ar fi acest lucru atât de îngrozitor?" în acest fel se ajunge la exprimarea şi clarificarea acestor gânduri, la clarificarea sentimentelor şi înlăturarea temerilor nefondate ale clientului 6 Confruntarea clientului cu Imaginea de sine In unele cazuri, clientul poate să nu fie capabil să se comporte într-o altă manieră din cauza modului în care el gândeşte despre sine Dacă are convingerea că este ceva în neregulă cu el, atunci poate să se comporte într-un mod care să corespundă cu ceea ce gândeşte în asemenea situaţii, este indicată strategia confruntării clientului cu imaginea de sine Consilierul îl determină pe client să se confrunte cu imaginea de sine distorsionată pentru a o înlocui apoi cu una mai realistă, în acest scop, consilierul poate folosi răspunsuri de tipul următor: "Spuneţi că sunteţi nepotrivit Pe ce vă bazaţi când faceţi această afirmaţie?; "Spuneţi că sunteţi lipsit de atracţie, totuşi fetele ies destul de des cu dumneavoastră Spuneţi-mi de ce ies ele cu dumneavoastră la plimbare?" Prin confruntarea cu imaginea de sine, consilierul îl ajută pe client să-şi dea seama de discrepanţa sau de contradicţia dintre sentimentele lui despre sine şi comportamentul pe care-l manifestă 1 7 Dialogarea şi inversarea rolurilor Deseori, clientul poate prezenta conflicte între propriile sale sentimente şi gânduri sau în relaţiile cu alte persoane în unele cazuri, clientul poate fi blocat atunci când trebuie să ia o decizie Spre exemplu, el poate spune: "Nu ştiu ce să fac Aş vrea să merg acolo, dar aş vrea şi să stau aici", Uneori, clientul poate fi ezitant în luarea de decizii din cauza eventualelor consecinţe pe care le-ar putea avea deciziile respective asupra altor persoane într-o astfel de situaţie, o strategie eficientă o constituie dialogarea şi Inversarea rolurilor, care implică punerea clientului în poziţia de a lua locul fiecărei persoane sau "al flecarei părţi din el însuşi" Consilierul îi cere clientului să interpreteze conflictul respectiv printr-un dialog imaginar La început, clientul este încurajat să discute cu ambele părţi ale propriei sale persoane Mai întâi va răspunde acelei părţi din fiinţa sa care vrea să plece, iar apoi părţii care vrea să rămână Dialogul dintre cele două părţi, care are loc la timpul prezent, continuă până în momentul în care "una din părţi câştigă în raport cu cealaltă" Aceeaşi strategie poate fi utilizată şi atunci când este vorba de o altă persoană Clientului i se cere să înceapă dialogul exprimând ceea ce doreşte şi ceea ce-i displace la persoana respectivă Apoi, el devine cealaltă persoană şi răspunde tocmai la ceea de a spus el mai înainte Acest mod de dialogare serveşte nu numai pentru ca clientul să-şi exprime sentimentele şi opiniile sale, ci el oferă totodată şi o bază realistă pentru răspunsurile probabile ale celeilalte părţi din conflict 2 Strategii de schimbare a atitudinilor şi sentimentelor Practica propriu-zisă din domeniul consilierii, precum şi diversele investigaţii experimentale au demonstrat că simpla exprimare a sentimentelor şi atitudinilor în cadrul şedinţelor de consiliere nu duce în mod automat la schimbarea acestora Consilierul trebuie să aleagă şi să implementeze o serie de strategii prin care să-şi ajute clientul pentru ca acesta să-şi schimbe atitudinile şi sentimentele indezirabile Câteva dintre ele le vom prezenta succint în cele ce urmează; 2 1 Aproximarea succesivă a sentimentelor Mulţi dintre clienţi îşi exprimă dorinţa explicită de a face schimbări în sentimentele şi atitudinile lor Spre exemplu, unii dintre subiectii care vin la consilier se exprima explicit prin răspunsuri de genul: "Aş vrea să mă simt mai fericit!" în astfel de cazuri, consilierul poate recurge la tehnica aproximării succesive a sentimentelor, cu cele două componente ale sale: tema şi repetiţia Consilierul începe lucrul cu clientul prin sugerarea unei acţiuni sau teme, care constă într-o serie de "măsuri active" ce vor duce succesiv la apropierea clientului de scopul dorit de el Consilierul poate să întocmească, împreună cu clientul, o listă a situaţiilor care ar produce rezultate satisfăcătoare pentru client Pe măsură ce clientul va îndeplini activităţile respective, sentimentele sale se vor apropia din ce în ce mai mult de starea de fericire în funcţie de tema specificată, consilierul îi poate cere clientului să repete sarcina respectivă în cadrul şedinţelor de consiliere Acest lucru îi va permite consilierului ca să-i ofere clientului său un feedback şi, totodată, să-i facă sugestii care-l vor ajuta să-şi asigure succesul în afara şedinţelor de consiliere Redăm mai jos un exemplu de temă ce poate fi folosită de către consilier pentru a ajuta clientul care-şi exprimă dorinţa de a deveni mai fericit: "Gândiţi-vă la o situaţie recentă în care aţi fost fericit Recreaţi-o în plan mintal Ce condiţii au produs-o? Ce condiţii au menţinute»? Cine era cu dumneavoastră? Ce se întâmpla atunci? Petreceţi-vă câteva minute zilnic în această săptămână, imaginându-vă această situaţie" 2 2 Tehnicile de stopare a gândirii Aceste tehnici constituie o extensie a strategiei elaborate de A Eliis pentru examinarea gândirii îiogice Ele sunt utîie îndeosebi în cazuri în care conştientizarea de către client a gândirii sale ilogice n-a dus la o schimbare de comportament, stoparea gândirii face un pas dincolo de identificarea şi observarea gândurilor iraţionale La început, clientului i se sugerează situaţia care produce secvenţa de gândire iraţională, după care i se cere să verbalizeze gândurile care îi apar, în timp ce el îşi imaginează scena Imediat ce apare gândul iraţional, adică cel bazat pe temeri şi presupuneri nerealiste, intervine consilierul cu cuvântul "Stop!", prin care se întrerupe brusc gândul respectiv După ce îndeplineşte această comandă, clientului i se cere să-şi schimbe ordinea gândurilor sale Acest proces este continuat şi repetat cu vizualizarea diverselor situaţii până în momentul în care clientul îşi poate schimba, cu uşurinţă, la comandă direcţia gândurilor sale După ce tehnica de stopare a gândirii a fost demonstrată şi practicată în cadrul şedinţelor de consiliere, i se cere clientului s-o continue, cu referire la aceeaşi situaţie, zilnic în afara procesului de consiliere Spre exemplu, dacă clientul se gândeşte frecvent la nişte greşeli din trecut, el va fi instruit de către consilier ca să se oprească, să-şi schimbe direcţia gândurilor sale şi să se concentreze pe situaţii orientate spre prezent Când consilierul constată că s-a ajuns la stăpânirea unei astfel de situaţii, atunci, împreună cu clientul, va utiliza aceeaşi procedură pentru a stopa şi alte gânduri iraţionale Spre exemplu, clientul poate gândi că el greşeşte tot timpul, consilierul îi va stopa acest gând şi-l va determina pe client să-şi spună că el are dreptate tot timpul Această strategie elimină gândirea negativă şi o înlocuieşte cu idei constructive, orientate spre realitate 2 3 Strategia de identificare a rolului Sunt situaţii în care clientul are un comportament dăunător, fie pentru el însuşi, fie pentru ceilalţi De multe ori, un asemenea client nu conştientizează consecinţele destructive ale comportamentului său în asemenea cazuri, consilierul trebuie să apeleze la strategia de identificare a rolului, care constă în punerea clientului să se identifice cu ţinta propriului său comportament Spre exemplu, în cazul unui copil care strică anumite lucruri aparţinând celor dragi, consilierul îi va cere să se vizualizeze pe sine în postura colegului căruia i-a stricat obiectul respectiv I se cere clientului să-şi imagineze tot ce ar simţi el dacă cineva i-arfi deteriorat un lucru de-al său în cazul utilizării acestei strategii, consilierul pune întrebări de genul: "Cum ar fi dacă altcineva ţi-ar face ţie aşa ceva?"; "Ce ai face tu în aceeaşi situaţie sau într-o situaţie similară?" etc H Hackney şi Sh Nye ne oferă un exemplu sugestiv, apărut într-o şedinţă de consiliere în grup: O studentă a prezentat în cadrul grupului de întâlnire problema ei legată de ideea de a termina sau nu relaţia cu prietenul ei Ea a primit imediat sfaturi de la ceilalţi membri ai grupului, dar a fost incapabilă să accepte sfaturile şi, mai mult, a fost incapabilă să identifice căile alternative de acţiune pe care ea dorea să le urmeze Confuzia ei s-a redus simţitor, atunci când conducătorul grupului, folosind strategia de identificare a rolului, a întrebat-o: "Dacă altcineva ar fi în aceeaşi situaţie ca tine, ce i-ai spune acelei persoane?" 3 Strategii de identificare a comportamentelor indezirabile sau inadecvate Din punct de vedere psihopedagogie, comportamentul se referă la totalitatea reacţiilor şi acţiunilor (motorii, verbale, cognitive şi afective) prin care individul sau grupul răspunde la anumite imbolduri interne sau la diversele solicitări ale lumii externe La nivelul persoanei, comportamentul apare ca un traductor de atitudini, "cele două categorii aflându-se în raporturi de complementaritate: atitudinea este un comportament virtual, iar comportamentul, la rândul său, este o atitudine explicită" De regulă, comportamentul exprimă atitudini multiple, el fiind rezultatul configuraţiei totale a atitudinilor De asemenea, în comportament mai sunt implicate motivele, cu rol de suport energetic, şi scopurile, ca modele mentale care prefigurează şi orientează anticipat comportamentul Intr-o asemenea perspectivă, putem spune că nu este suficientă identificarea sentimentelor şi atitudinilor clientului de către acesta, împreună şi cu ajutorul consilierului, pentru ca el să ştie ce anume să facă în vederea remedierii situaţiei în care se află De multe ori, clientul nu vede legătura dintre comportamentul lui şi atitudinile sau sentimentele sale, dintre comportamentul lui şi consecinţele acestui comportament Spre exemplu, copilul poate spune: "Nimeni nu mă place la şcoală" Totuşi, el nu este capabil să vadă faptul că modul lui de a răspunde celorlalţi copii produce această situaţie Pentru a rezolva o astfel de problemă, consilierul trebuie să recurgă la anumite strategii, prin care să-l ajute pe client ca să-şi identifice comportamentul care trebuie schimbat în continuare, ne vom ocupa de analiza acestor strategii 3 1 Vizualizarea rolului Deseori, clientul poate descrie cum i-ar plăcea să fie, dar el nu poate identifica lucrurile pe care i-ar place să le facă După opiniile practicienilor din domeniul consilierii, conştientizarea clientului în asemenea cazuri poate fi grăbită prin folosirea strategiei de vizualizare a rolului în cazul utilizării acestei strategii, consilierul îi cere clientului să se gândească la o persoană pe care o cunoaşte, o admiră şi o respectă, adică la o persoană care reprezintă descrierea modului în care i-ar place iui să fie Apoi, i se cere să facă o listă cu lucrurile pe care persoana respectivă este capabilă să le facă şi cu tipurile de acţiuni pe care această persoană le-a făcut în situaţii diferite După aceea, i se spune clientului să se vizualizeze pe sine ca fiind persoana respectivă Este instruit să descrie modul în care se simte şi să specifice comportamentele pe care le are în timpul procesului de vizualizare Clientul este încurajat să încerce aceste comportamente atât în timpul şedinţelor de consiliere, cât şi în afara lor O variantă a acestui exerciţiu o constituie recrearea scenei, în care consilierul îi cere clientului să recreeze 3-4 situaţii memorabile legate de problema cu care se confruntă în esenţă, consilierul îi propune clientului să se vizualizeze pe sine în situaţiile respective şi să descrie apoi acele situaţii la timpul prezent Spre exemplu, în cazul unui client care se plânge de faptul că are o stare de disconfort psihic atunci când este în centrul atenţiei, i se cere să recreeze şi să descrie mai multe scene în care s-a simţit bine atunci când a fost în centrul atenţiei grupului (grup de prieteni, clasă de elevi, alte situaţii) Apoi, consilierul îi va cere clientului să continue acest mod de vizualizare zilnic, în afara procesului de consiliere Practica consilierii demonstrează că recrearea scenelor semnificative reprezintă şi un mod de a identifica tipurile de condiţii care menţin starea clientului 3 2 Descrierea şi inventarierea comportamentului Una din cele mai eficiente strategii prin care poate fi ajutat clientul să-şi identifice comportamentele o constituie procesul de descriere şi inventariere a comportamentelor sale Acest proces constă în a-i solicita clientului să descrie lucrurile pe care le face într-o situaţie dată întotdeauna, consilierul îi va cere clientului să-şi prezinte acţiuni precise şi nu generalităţi Descrierea comportamentului oferă, deopotrivă, clientului şi consilierului posibilitatea de a conştientiza lucrurile pe care clientul le face şi care au ca rezultat situaţia nedorită în care el se află temporar Un alt mod de a, obţine acelaşi gen de informaţii constă în a-i cere clientului să facă inventarul unei zile obişnuite din viaţa sa Clientul trebuie să treacă în revistă una sau mai multe zile şi să descrie, pe scurt, lucrurile concrete pe care le face şi activităţile în care se angajează Acest exerciţiu îi va ajuta pe client să vadă mai clar modul în care acţiunile sale contribuie la rezultatele nedorite Practica muncii de consiliere ne arată că există clienţi care îşi pot identifica comportamentele, dar care au dificultăţi în ceea ce priveşte înţelegerea impactului pe care îl au acţiunile lor asupra altor persoane Cu acest tip de client, strategia cea mai adecvată constă în a-l pune să numere de câte ori se angajează într-un anumit comportament în timpul unei secvenţe de timp (o oră, o zi etc) 3 3 Strategia dialogarii şi inversării rolului Această strategie a fost descrisă la identificarea atitudinilor şi sentimentelor clientului Ea este la fel de utilă şi pentru identificarea comportamentelor neadecvate Deseori, clientul şi consilierul se pot considera pe o scenă în efortul lor de a ajunge la comportamentele care apar între client şi alte persoane importante Spre exemplu, o clientă poate relata faptul că, în ultimul timp, are diverse certuri cu prietenul ei şi se întreabă ce să facă pentru a evita aceste discuţii Consilierul poate juca rolul prietenului şi îi poate cere clientei sale să interpreteze cea mai recentă ceartă Procedând în acest mod, consilierul poate examina şi dinamica "tulburării comportamentale" la copil, precum şi cauzalitatea sa internă şi externă Pe această bază el poate trece apoi la adoptarea unor strategii specifice de schimbare şi eliminare a comportamentului nedorit Din capul locului, ţinem să precizăm că "nu există strategii universale, valabile pentru toate formele de comportament negativ şi pentru fiecare dintre eievii cu care lucrăm Totuşi, unii specialişti au ajuns la concluzia că este posibilă elaborarea unei scheme generale de paradigme sau abilităţi, care ilustrează felul în care principiile şi procedurile de lucru se pot aplica unei varietăţi de comportamente neadecvate ' Este vorba de strategii aplicabile atât în situaţii şcolare, cât şi în situaţii clinice O astfel de schemă generală, structurată în patru strategii de schimbare a comportamentelor negative, a fost proiectată de G J Blackham şi A Silberman Cele patru strategii, descrise prin prisma a trei parametri (măsuri de bază, proceduri de realizare, consideraţii şi prevederi speciale), sunt următoarele: a) - stingerea şi întărirea pozitivă; b) - modelarea şi întărirea pozitivă; c) - asumarea de roluri şi întărirea pozitivă; d) - contractul comportamental, întărirea pozitivă şi renunţarea la întărire In cele ce urmează, prezentăm principalele strategii de schimbare a comportamentului indezirabil utilizate, cu precădere, în practica consilierii psihologice şi psihopedagogice din S U A Ele sunt analizate succint de H Hackney şi Sh Nye Interacţiunile verbale care apar şi poate identifica comportamentele legate de aceste dispute O modalitate eficientă în cadrul acestei strategii o constituie înregistrarea video şi revederea materialului, cu rolurile inversate Ea permite clientului să identifice, într-o manieră mai obiectivă, atât comportamentele sale adecvate, cât şi pe cele neadecvate Spre exemplu, dacă un client spune că are dificultăţi în a realiza întâlniri cu fetele, consilierul îl poate înregistra video în timp ce el interpretează o convorbire telefonică cu o fată pentru a obţine o întâlnire potenţială în timp ce priveşte înregistrarea, clientul îşi poate evalua comportamentul prin care cere o întâlnire Acest lucru îi dă, de asemenea, consilierului posibilitatea de a discuta şi modela alte comportamente mai adecvate, pe care clientul le-ar putea pune în practică, iar apoi să le evalueze 4 Strategii de schimbare a comportamentelor indezirabile sau neadecvate In situaţiile în care se pune problema adoptării unor strategii de schimbare şi eliminare a unor comportamente indezirabile la elevi, consilierul şcolar trebuie să întreprindă câteva acţiuni esenţiale: a) - analiza dimensiunilor problemei; b) - analiza evoluţiei ontogenetice şi sociale a copilului; c) - precizarea finalităţii schimbării comportamentale; d) - identificarea strategiei de corectare Prin efectuarea unor astfel de acţiuni şi operaţii, consilierul poate stabili structura elevului , el ii oferă clientului un model, ajutându-l să identifice comportamentele necesare pentru îndeplinirea temei 4 1 Strategia contractelor comportamentale şi a procedeelor de întărire Clienţii, care sunt capabili să-şi identifice propriile comportamente, recunosc adesea că acţiunile lor au ca rezultat consecinţe nedorite Nu întotdeauna însă îşi pot da seama de faptul că pentru a schimba consecinţele, ei trebuie mai întâi să-şi modifice comportamentele lor Schimbarea comportamentului poate fi adesea un proces încet şi dureros Ea necesită mult timp şi efort din partea clientului Prin urmare, determinarea clientului ca să-şi schimbe comportamentul nu este un lucru uşor Mai întâi, consilierul trebuie să obţină angajamentul clientului pentru schimbare Una din strategiile cele mai eficiente pentru câştigarea cooperării şi angajamentului din partea clientului este strategia contractului comportamental Contractul, care trebuie să fie scris, specifică acţiunile cu care este de acord clientul ca să le desfăşoare pentru atingerea scopului dorit Mai mult, contractul conţine o descriere a condiţiilor care însoţesc aceste acţiuni şi anume: unde vor avea loc aceste acţiuni; cum sau în ce mod le va duce clientul la îndeplinire; când sau până când sarcinile vor fi îndeplinite Practica din domeniul consilierii a demonstrat faptul că, de cele mai multe ori, contractele comportamentale au mai mult succes atunci când ele sunt însoţite de modalităţi de întărire a comportamentului 4 2 Aproximarea succesivă a comportamentului De regulă, clienţii care doresc să-şi schimbe comportamentul sunt descurajaţi atunci când îşi dau seama de faptul că este imposibil să-şi schimbe radical comportamentul de la o şedinţă de consiliere la alta Acest tip de dezamăgire poate fi micşorat de către consilier, atunci când îl încurajează pe client să facă paşi mărunţi care duc la un progres treptat spre scopul final Este important ca fiecare pas făcut de client să fie încununat de succes Prin urmare, consilierul apelează astfel la strategia aproximării succesive a comportamentului, bazată pe temă şi repetiţie Tema sugerată de consilier trebuie să aibă un scop rezonabil Consilierul observă modul în care acţionează clientul şi face modificările necesare, punându-l pe client să repete tema în timpul şedinţelor de consiliere Spre exemplu, în cazul unui client care doreşte să aibă întâlniri, dar el nu le are niciodată, nu i se poate da ca temă iniţială să sune mai multe fete şi să aranjeze două întâlniri în aceeaşi săptămână La început,consilierul trebuie să-i ceară unui astfel de client să-şi imagineze faptul că telefonează unei fete cunoscute, pe care a întâlnit-o deja şi căreia să-i ceară o întâlnire pentru săptămâna viitoare întrucât nivelele înalte de anxietate împiedică, de regulă, performanţa, ar fi util ca să i se ceară clientului să interpreteze, împreună cu consilierul, conversaţia sa posibilă de la întâlnirea programată Pentru ca performanţa clientului să fie mai mare, este indicat ca, la început, consilierul să interpreteze rolul clientului în acest mai eficient mod de utilizare a întăririi este folosirea ei cu sinceritate A spune unui client "îmi place de dumneata" sau "ai realizat un lucru minunat", atunci când nu crezi acest lucru înseamnă folosire greşită a strategiei de consiliere 4 3 Strategia practicii negative Uneori, clientul poate simţi o teamă atât de mare faţă de o anumită situaţie, încât el evită să facă ceea ce trebuie să facă Altfel spus, el evită să dea răspunsuri dificile la diverşi stimuli din mediul ambiant Una din cele mai simple strategii pentru tratarea fricii este practica negativă Consilierul îi cere clientului să practice comportamentul care-l deranjează cel mai mult Spre exemplu: subiectul căruia îi este teamă să plângă este încurajat să plângă întruna o perioadă de timp; clientul care ezită să vorbească de teamă să nu zbiere, este solicitat să zbiere cât mai mult posibil etc Este indicat ca clientul în cauză să practice activitatea respectivă până la epuizare Practica negativă este recomandată pentru unele situaţii de frică, cum ar fi: testul de anxietate şi în cazul unor temeri sociale mai generale în folosirea practicii negative, consilierul trebuie să-i precizeze clientului că răspunsul de anxietate va persista atâta vreme cât se menţine evitarea situaţiei care provoacă teama Trebuie ştiut faptul că sunt necesare eforturi continue şi persistente pentru a se ajunge la inhibarea răspunsului anxios , mai dornic să se angajeze într-un contract comportamental dacă el ştie că va obţine o recompensă care rezultă din îndeplinirea termenilor contractului în acest mod, consilierul îl încurajează pe client să-şi ofere propria reîntărire, întrucât a-l întreba pe client ce anume îi place să facă mai mult în timpul său liber este un mod eficient de a determina o reîntărire sau o recompensă a comportamentului său Recompensa devine efectivă după îndeplinirea de către client a termenilor contractului Intărirea din partea consilierului prezintă, de asemenea, importanţă pentru implementarea cu succes a contractelor comportamentale Astfel, consilierul poate asigura întărirea comportamentului pozitiv al clientului prin răspunsuri verbale de aprobare (e grozav, îmi place acest lucru etc ) sau prin recunoaşterea progresului clientului (ai făcut bine; ţi-ai îndeplinit sarcina perfect etc) Pentru ca întărirea să fie eficientă, ea trebuie să urmeze imediat după ce s-a derulat comportamentul dorit în acest scop, consilierul îi poate cere clientului ca să-l contacteze imediat ce prevederile contractului au fost îndeplinite Un alt factor care inflenţează succesul acţiunii îl constituie frecvenţa întăririlor, atunci când clientul învaţă un nou comportament, trebuie ca întărirea să fie continuă Cu alte cuvinte, consilierul va întări iniţial fiecare demonstraţie a unui nou comportament pe care o face clientul După ce noul comportament a fost încorporat în obişnuinţele clientului, întărirea trebuie administrată la anumite intervale de timp, adică după a treia sau a patra demonstraţie a comportamentului dorit Prin urmare, consilierul trebuie să ajute la sensibilizarea profesorului şi a părinţilor pentru detectarea celor mai mici progrese comportamentale la copil, care pot fi recompensat 4 5 Strategia contractului de grup In unele cazuri, consilierul se află Tn faţa mai multor copii sau elevi cu probleme de comportament El trebuie să observe comportamentul clasei ca microgrup şcolar şi, de asemenea, să discute individual cu elevii respectivi despre clasa lor De regulă, comportamentul didactic al profesorului este de natură să sprijine comportamentul deviant al clasei Astfel, profesorul poate uneori reprima, poate impune sarcini didactice suplimentare sau poate aplica alte forme punitive în efortul său de a înlătura comportamentul nedorit al întregii clase Analizând această stare de lucruri, B F Skinner , scoate în evidenţă frecvenţa cu care instituţiile încearcă să controleze comportamentul oamenilor prin pedeapsă, obţinând însă un succes nesemnificativ O strategie eficientă care utilizează întărirea pozitivă la nivelul grupului este strategia contractului de grup Contractul cu grupul se bazează pe principiul lui D Premack , care spune că dacă desfăşori o activitate mai puţin preferată după ce ai primit o recompensă (o: activitate mai plăcută sau mai preferată), activitatea mai puţin preferată are şanse mari de a fi realizată Această activitate poate fi implementată prin utilizarea strategiei contractului de grup, contract în care sunt implicaţi atât consilierul cât şi profesorul 4 4 Strategiile operante de întărire Condiţionarea operantă, aşa cum a fost ea descrisă iniţial de B F Skinner, demonstrează că posibilitatea apariţiei răspunsului unui individ este direct legată de consecinţele acelui răspuns sau ale unui răspuns similar din trecut Folosirea unui model operant în consiliere pleacă de la premisa ca daca comportamentul clientului este urmat de o întărire pozitivă imediată, există o mai mare probabilitate ca acel comportament să apară din nou în viitor Dacă totuşi comportamentul este ignorat cu consecvenţă, atunci este posibil ca el să dispară Condiţionarea operantă, ca strategie de consiliere, constă în întărirea sistematică a comportamentelor dorite de clienţi şi ignorarea celor indezirabile Spre exemplu, consilierul poate întări sistematic, prin parafrazare sau aprobare cu capul, referirile pozitive ale clientului la el însuşi, ignorând orice referire negativă făcută de client la propria persoană In general, consilierul trebuie să-l înveţe pe educator sau pe părinte principiile de bază ale condiţionării operante pentru a rezolva problemele pe care le au cu copiii sau cu clasele lor El trebuie să-i ajute pe educatori şi părinţi ca să ignore comportamentele nepotrivite şi să recompenseze sistematic comportamentele pozitive, imediat după apariţia lor Acest lucru este mai uşor de spus decât de făcut, întrucât atunci când copilul are un comportament nepotrivit, sentimentele negative ale educatorului faţă de el cresc De regulă, educatorul are tendinţa să considere tot comportamentul elevului ca fiind neadecvat Precizează comportamentele adecvate şi neadecvate, precum şi recompensele acordate pentru cele adecvate, întărirea este acordată fiecărui membru al grupului printr-un punctaj zilnic, pe baza realizării comportamentelor dorite După acumularea unui anumit număr de puncte, elevul se poate angaja într-o activitate selectată dintr-o listă cu activităţi posibile 4 6 Strategia modelării indirecte In abordările indirecte, consilierul îl ajută pe client să-şi schimbe comportamentul prin observarea comportamentului pozitiv prezentat de alte persoane Avantajul acestei strategii de consiliere rezidă în faptul că, elevul nefiind în situaţia respectivă, strategia modelării indirecte este folosită cu un grad mic de anxietate din partea clientului Cei care demonstrează comportamentele pe care clientul trebuie să le imite sunt denumiţi modele De regulă, aceştia pot fi consilierul, profesorul, părinţii şi alte persoane Uneori, consilierul poate oferi şi modele simbolice, prin casete audio şi video sau prin filme, în care este prezentat comportamentul dorit O strategie de modelare indirectă o constituie biblioterapia Ea implică prezentarea unui material de citit clientului Cartea respectivă trebuie să ilustreze personaje sau situaţii legate de scopul clientului în acest fel, clientul învaţă din experienţele altora şi din consecinţele lor Succesul strategiei modelării indirecte depinde, într-o mare măsură, de respectarea următoarelor principii şi reguli de lucru: 1 Modelarea are un impact mai mare atunci când ea este precedată de instrucţiuni detaliate Cu alte cuvine, clientul trebuie să ştie exact la ce anume trebuie să se uite, înainte de a observa modelul 2 In selectarea modelelor vii, consilierul trebuie să ia în considerare sentimentele clientului pentru persoana respectivă, sentimente care trebuie să fie neapărat pozitive De asemenea, trebuie examinate şi alte caracteristici ale modelului, cum ar fi: vârsta, sexul şi statutul social Cu cât este mai mare similitudinea între client şi model, cu atât va fi mai mare posibilitatea ca clientul să se identifice cu modelul respectiv Pe ansamblu, modelarea indirectă a comportamentelor dezirabile la copii s-a dovedit eficientă în formarea unor deprinderi corecte şi civilizate de conduită, deprinderi gospodăreşti şi de autoservire, deprinderi de raportare la semeni etc 4 7 Strategia automonitorizării sau autocontrolului Abordările comportamentale ale consilierii şi psihoterapiei scot în evidenţă eficienţa unui număr de procedee bazate pe autocontrol, printre care se numără şi automonitorizarea comportamentului Automonitorizarea presupune contabilizarea şi reglarea sistematică de către client a unei deprinderi, obişnuinţe, idei sau sentiment Ea intervine într-o anumită deprindere sau obişnuinţă, prin ruperea asocierii stimul-răspuns (S - R) şi prin încurajarea îndeplinirii răspunsului comportamental dorit Procedeele şi tehnicile de autocontrol sunt considerate drept cele mai eficiente strategii de schimbare comportamentală Ele îl elimină pe consilier din postura de mijlocitor şi asigură şanse mari de succes pentru client, datorită implicării sale directe în strategia de schimbare a comportamentului De obicei, automonitorizarea prin contabilizarea acţiunilor comportamentale este un mod de întărire a răspunsului dorit O procedură de automonitorizare a comportamentului este autopedepsirea Ea este destinată slăbirii unui anumit răspuns Spre exemplu, de fiecare dată când clientul nu se angajează în studierea unui comportament specific, el îşi refuză plăcerea de a se uita la emisiunea preferată dată la televizor De asemenea, atunci când gândeşte negativ despre propria persoană, el se loveşte la încheieturi cu o bandă de cauciuc Cercetări de dată recentă, îndeosebi din sfera abordărilor comportamentale ale consilierii, sugerează că autopedepsirea şi autorecompensa pot fi mai eficiente atunci când ele sunt folosite ca procedee separate Automonitorizarea comportamentului este şi o strategie eficientă de sprijinire a clientului ca să-şi modifice modul de a gândi sau de a simţi Astfel, numărarea sau contabilizarea reacţiilor comportamentale sporeşte frecvenţa gândurilor şi sentimentelor pozitive Primul pas în automonitorizare este numărarea şi cuantificarea comportamentelor De regulă, frecvenţa comportamentelor se stabileşte prin folosirea unei liste la sfârşitul fiecărei zile, care poate cuprinde: numărul de ţigări fumate; numărul de ţigări dorite, numărul de gânduri pozitive despre sine, numărul de gânduri pozitive despre alţii etc Al doilea pas în automonitorizare este listarea comportamentelor pe o durată mai mare de timp Acest lucru permite clientului să observe comportamente care nu sunt vizibile pe alte căi 4 8 Strategia antrenamentului asertiv Denumirea provine din verbul englez to assert = a afirma, a căuta să se impună, a-şi impune punctul de vedere etc Comunicarea asertivă s-a dezvoltat ca o modalitate de adaptare eficientă la situaţii conflictuale interpersonale Lipsa asertivităţii este una dintre cele mai importante surse de inadecvare socială Asertivitatea este rezultatul unui set de atitudini şi comportamente învăţate care au ca şi consecinţe pe termen lung îmbunătăţirea relaţiilor sociale, dezvoltarea încrederii în sine, respectarea drepturilor personale, formarea unui stil de viaţă sănătos, îmbunătăţirea abilităţilor de luare de decizii responsabile, dezvoltarea abilităţilor de management al conflictelor Asertivitatea este abilitatea de a ne exprima emoţiile şi convingerile fără a afecta şi ataca drepturile celorlalţi; Asertivitatea în comunicare reprezintă abilitatea: * de comunicare directă, deschisă şi onestă, care ne face să avem încredere în noi şi să câştigăm respectul prietenilor şi colegilor; * de exprimare a emoţiilor şi gândurilor într-un mod în care ne satisfacem nevoile şi dorinţele, fără a le deranja pe cele ale interlocutorului; * de a iniţia, menţine şi încheia o conversaţie într-un mod plăcut; * de a împărtăşi opiniile şi experienţele cu ceilalţi; * de exprimare a emoţiilor negative, fără a te simţi stânjenit sau a-l ataca pe celălalt; * de a solicita cereri sau a refuza cereri; * de exprimare a emoţiilor pozitive (bucuria, mândria, afinitatea faţă de cineva, atracţia); * de a face complimente şi de a le accepta; * de a spune NU fără să te simţi vinovat sau jenat; * este modalitatea prin care elevii îşi dezvoltă respectul de sine şi stima de sine; * este modalitatea prin care adolescenţii pot să facă faţă presiunii grupului şi să-şi exprime deschis opiniile personale; * este recunoaşterea responsabilităţii faţă de ceilalţi; * este respectarea drepturilor celorlalte persoane Învăţarea deprinderilor de asertivitate este facilitată de contrastarea ei cu cele două modele comportamentale opuse, pasivitatea şi agresivitatea Pasivitatea este un comportament care poate fi descris ca răspunsul unei persoane care încearcă să evite confruntările, conflictele, îşi doreşte ca toată lumea să fie mulţumită, fără însă a ţine cont de drepturile sau dorinţele sale personale; manifestare a unei persoane care nu face cereri, nu solicită ceva anume, nu se implică în câştigarea unor drepturi personale, sau în apărarea unor opinii Aceste persoane se simt rănite, frustrate, iritate, fără însă a încerca să-şi exprime nemulţumirile faţă de ceilalţi Motivele pentru care anumite persoane adoptă comportamente pasive: * au convingerea că dacă oamenii vor cunoaşte dorinţele sau sentimentele lor nu vor mai fi apreciaţi şi acceptaţi; * cred că este mai bine să evite conflictele şi că este important să menţii “pacea” cu orice mijloace; * consideră pasivitatea lor ca fiind politeţe sau bunătate; * consideră că a nu fi pasiv înseamnă a fi arogant sau agresiv; * nu au încredere în propriile valori şi opinii şi nu cred că ceea ce exprimă este valoros Agresivitatea este o reacţie comportamentală prin care îl blamezi şi îl acuzi pe celălalt, încalci regulile impuse de autorităţi (părinţi, profesori, poliţie), eşti insensibil la sentimentele celorlalţi, nu-ţi respecţi colegii, consideri că tu ai întotdeauna dreptate, rezolvi problemele prin violenţă, consideri că cei din jurul tău (părinţi, colegi, profesori) sunt adesea nedrepţi cu tine, eşti sarcastic şi utilizezi adesea critica în comunicare, consideri că drepturile tale sunt mai importante decât ale altora, eşti ostil şi furios Deci, strategia asertivă este de fapt o strategie prin care individul caută să se impună Această strategie, cunoscută şi sub numele de antrenament asertiv, poate fi utilizată atât ca modalitate de sensibilizare a copilului cât şi ca modalitate de formare şi dezvoltare a abilităţilor de a face faţă diverselor situaţii de viaţă Ea este eficientă îndeosebi în cazul copiilor şi tinerilor "cu dificultăţi în stabilirea unor relaţii interpersonale, datorită stării lor de anxietate (teamă), care-i împiedică să se exprime liber sau să-şi manifeste sentimentele de afecţiune" De asemenea, această strategie este recomandată şi în cazul subiecţilor care manifestă tendinţa de a-i lăsa pe alţii să-i manipuleze sau să profite de pe urma lor în sfârşit, antrenamentul asertiv este util îndeosebi pentru clienţii ascultători sau docili şi care au dificultăţi în exprimarea propriilor idei şi sentimente Lipsa asertivităţii se poate manifesta la unii clienţi prin tulburări de vorbire (erori de vorbire, ţipete), iar la alţii prin simptome psihosomatice (dureri de cap, ameţeli, indigestie etc) In antrenamentul asertiv, consilierul începe prin a-i cere clientului să identifice o situaţie în care el doreşte să-şi exprime ideile sau opiniile După aceea, clientul specifică ce anume comportamente sunt implicate în ceea ce lui i-ar place să facă Situaţia respectivă este interpretată pe roluri în cadrul şedinţelor de consiliere până când clientul poate fi asertiv (sociabil, comunicativ), fără nici un fel de anxietate (teamă) Succesul respectiv se va generaliza şi la alte situaţii din afara procesului de consiliere în mod treptat, clientului îi va fi din ce în ce mai uşor să fie asertiv fără ajutorul consilierului Spre exemplu, în activitatea de consiliere cu un client care se plânge de dificultăţi la şcoală, una din cele mai frecvente probleme este lipsa comportamentului său asertiv în clasă La început, consilierul trebuie să observe în clasă pentru a identifica comportamentele-ţintă, prin contabilizarea activităţilor asertive ale elevului în clasă (punerea de întrebări, exprimarea opiniilor, angajarea în discuţii de grup, iniţierea conversaţiei cu profesorul etc) în acest fel, consilierul îşi va face o imagine exactă despre tipurile comportamentale asertive care trebuie întărite la clientul respectiv După aceea, consilierul îl poate pune pe client să demonstreze şi să practice diverse elemente ale acestor comportamente asertive în cadrul şedinţelor de consiliere Treptat, el va fi încurajat să le practice zilnic în clasă Incheiem acest capitol prin avertizarea că unii consilieri începători au tendinţa de a privi o strategie sau alta, pe care o stăpânesc mai bine, ca pe un panaceu universal Precizăm că nu există nici o strategie care, folosită în mod izolat, faţă de alte strategii şi tehnici sau separat de relaţia de consiliere, să fie eficientă Consilierea devine mai eficientă, în măsura în care sunt folosite mai multe strategii împreună şi relaţia consilier-client este bazată pe respect şi încredere Abilitatea consilierului creşte pe măsura practicării efective a strategiilor în procesul de consiliere Bibliografie Tomşa, Gh Strategii de schimbare a comportamentelor indezirabile la elevi (I), în învăţământul primar, nr 1, 1998 Tomşa, Gh , Consilierea şcolară în învăţământul primar, în învăţământul primar, nr 1 şi 2, 1997 